Diari Oficial de la Generalitat Valenciana


Sumari del DOGV 7255, del 15-04-2014 (2014/3159)

RESOLUCIÓ de 7 d'abril de 2014, de la consellera d'Educació, Cultura i Esport, per la qual es nomena Víctor Marín Ruiz com a membre del Ple del Consell Valencià d'Universitats i de Formació Superior, en representació dels estudiants de la Universitat Miguel Hernández, d'Elx.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7255

Data del DOGV
:   15-04-2014

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2014/3159


Data del document
:   07-04-2014

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Consell Valencià d'Universitats i de Formació Superior

RESOLUCIÓ de 7 d'abril de 2014, de la consellera d'Educació, Cultura i Esport, per la qual es nomena Víctor Marín Ruiz com a membre del Ple del Consell Valencià d'Universitats i de Formació Superior, en representació dels estudiants de la Universitat Miguel Hernández, d'Elx. [2014/3159]  
La Llei 4/2007, de 9 de febrer, de la Generalitat, de Coordinació del Sistema Universitari Valencià, crea i regula, en el capítol II del títol III, el Consell Valencià d'Universitats i de Formació Superior, i establix en l'article 25.1.d que el Ple del Consell està integrat, entre altres vocals, per un representant dels estudiants de cada una de les universitats del Sistema Universitari Valencià, triats entre ells pel procediment que establisca cada universitat.  
L'article 26.1 de l'esmentada norma legal disposa que els membres del Ple del Consell Valencià d'Universitats i de Formació Superior que no ho siguen per raó del seu càrrec, seran nomenats pel conseller competent en matèria d'universitats, amb la designació prèvia de l'òrgan corresponent, per un període de quatre anys, i podran ser renovats per períodes successius de la mateixa duració. En cas de produir-se una vacant per renúncia o revocació de la designació, el nou membre serà nomenat pel període restant de mandat del membre que ha cessat.  
  
Per mitjà de la Resolució 152/14, de data 31 de gener de 2014, del rector de la Universitat Miguel Hernández, d'Elx, es resol nomenar Víctor Marín Ruiz delegat general d'Estudiants de l'esmentada Universitat, i per tant, en data 4 de març de 2014, el rector proposa l'esmentat alumne com a representant dels estudiants de la Universitat en el Consell Valencià d'Universitats i de Formació Superior.  
Vist tot això que s'ha exposat, de conformitat amb el que preveu l'article 26.1 de la Llei 4/2007, de 9 de febrer, de la Generalitat, de Coordinació del Sistema Universitari Valencià, i d'acord amb la proposta de data 24 de març de 2014, de la Direcció General d'Universitat, Estudis Superiors i Ciència, resolc:  
  
Primer  
Nomenar Víctor Marín Ruiz com a vocal del Ple del Consell Valencià d'Universitats i de Formació Superior, en representació dels estudiants de la Universitat Miguel Hernández, d'Elx, en substitució d'Ángeles Más Fenoll.  
  
Segon  
D'acord amb el que establix l'article 26.1 de la Llei 4/2007, de 9 de febrer, de la Generalitat, el nomenament s'efectuarà pel període restant de mandat del membre que ha cessat.  
  
Tercer  
Esta resolució produirà efectes des del mateix dia en què es publique en el Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra esta resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Cultura i Esport, en el termini d'un mes a comptar de l'endemà de publicar-se.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de publicar-se.  
  
València, 7 d'abril de 2014.- La consellera d'Educació, Cultura i Esport: María José Catalá Verdet.